title: Rozhodnutie Európskej centrálnej banky (EÚ) 2019/322 z 31. januára 2019 o delegovaní právomocí prijímať rozhodnutia na základe právomocí v oblasti dohľadu priznaných vnútroštátnymi právnymi predpismi (ECB/2019/4)

text:
                  25.2.2019

                  SK

                  Úradný vestník Európskej únie

                  L 55/7

         ROZHODNUTIE EURÓPSKEJ CENTRÁLNEJ BANKY (EÚ) 2019/322
         z 31. januára 2019
         o delegovaní právomocí prijímať rozhodnutia na základe právomocí v oblasti dohľadu priznaných vnútroštátnymi právnymi predpismi (ECB/2019/4)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 1 písm. d) a e), článok 4 ods. 3 a článok 9 ods. 1,
         so zreteľom na rozhodnutie Európskej centrálnej banky (EÚ) 2017/933 zo 16. novembra 2016 o všeobecnom rámci pre delegovanie rozhodovacích právomocí vo vzťahu k právnym nástrojom v oblasti dohľadu (ECB/2016/40) (2), a najmä na jeho článok 4,
         keďže:

                     (1)

                     V rámci stanovenom článkom 6 nariadenia (EÚ) č. 1024/2013 vykonáva Európska centrálna banka (ECB) výlučnú úlohu spočívajúcu v dohľade nad úverovými inštitúciami s cieľom zabezpečiť konzistentné uplatňovanie noriem v oblasti dohľadu, posilniť finančnú stabilitu a zabezpečiť rovnaké podmienky.

                     (2)

                     Podľa článku 4 ods. 3 nariadenia (EÚ) č. 1024/2013 je ECB povinná uplatňovať všetky príslušné právne predpisy Únie a v prípade, keď tieto právne predpisy Únie predstavujú smernice, vnútroštátne právne predpisy, ktorými sa tieto smernice transponujú.

                     (3)

                     Podľa článku 9 ods. 1 druhého pododseku nariadenia (EÚ) č. 1024/2013 má ECB na účely vykonávania úloh, ktorými sa poveruje, všetky právomoci a povinnosti stanovené v nariadení (EÚ) č. 1024/2013, ako aj všetky právomoci a povinnosti, ktoré majú podľa príslušného práva Únie príslušné orgány. ECB tiež vykonáva právomoci v oblasti dohľadu priznané vnútroštátnymi právnymi predpismi, ktoré nie sú výslovne ustanovené v právnych predpisoch Únie, ak tieto právomoci spadajú pod úlohy ECB podľa článku 4 nariadenia (EÚ) č. 1024/2013 a podporujú funkciu výkonu dohľadu. ECB ako príslušný orgán musí každý rok prijať významné množstvo rozhodnutí na základe právomocí v oblasti dohľadu priznaných vnútroštátnymi právnymi predpismi.

                     (4)

                     S cieľom uľahčiť rozhodovací proces je nevyhnutné prijať rozhodnutie o delegovaní právomocí v súvislosti s prijímaním uvedených rozhodnutí. Súdny dvor Európskej únie uznal, že delegovanie právomocí je nevyhnutné s cieľom zabezpečiť, aby inštitúcia, od ktorej sa vyžaduje prijatie značného počtu rozhodnutí, mohla vykonávať svoje úlohy. Podobne Súdny dvor Európskej únie uznal nevyhnutnosť zabezpečiť schopnosť fungovania rozhodovacieho orgánu, ktorá predstavuje zásadu vlastnú každému inštitucionálnemu systému (3).

                     (5)

                     Delegovanie rozhodovacích právomocí by malo byť obmedzené a primerané a rozsah pôsobnosti delegovania by mal byť jasne vymedzený.

                     (6)

                     Rozhodnutie (EÚ) 2017/933 (ECB/2016/40) podrobne stanovuje postup, ktorý treba dodržiavať na prijímanie rozhodnutí o delegovaní právomocí týkajúcich sa dohľadu, a osoby, na ktoré môžu byť delegované rozhodovacie právomoci. Toto rozhodnutie nemá vplyv na výkon úloh ECB v oblasti dohľadu, ani ním nie je dotknutá právomoc Rady pre dohľad navrhovať Rade guvernérov konečné návrhy rozhodnutí.

                     (7)

                     Ak kritériá na prijatie delegovaného rozhodnutia ustanovené v tomto rozhodnutí nebudú splnené, mali by sa prijať rozhodnutia v súlade s postupom nevznesenia námietok stanoveným v článku 26 ods. 8 nariadenia (EÚ) č. 1024/2013 a podrobnejšie upraveným v článku 13g rozhodnutia ECB/2004/2 (4). Postup nevznesenia námietok by sa mal použiť aj vtedy, ak majú vedúci pracovných útvarov vzhľadom na zložitosť posudzovania pochybnosti o tom, či sú v súvislosti s rozhodnutiami na základe vnútroštátnych právomocí splnené kritériá posudzovania.

                     (8)

                     Rozhodnutia ECB týkajúce sa dohľadu môžu byť predmetom administratívneho preskúmania v súlade s článkom 24 nariadenia (EÚ) č. 1024/2013 a ako je podrobnejšie upravené v rozhodnutí ECB/2014/16 (5). V prípade uvedeného administratívneho preskúmania by Rada pre dohľad mala zohľadniť stanovisko Administratívneho revízneho výboru a predložiť Rade guvernérov nový návrh rozhodnutia na schválenie prostredníctvom postupu nevznesenia námietok,

               PRIJALA TOTO ROZHODNUTIE:

            Článok 1
            Vymedzenie pojmov
            Na účely tohto rozhodnutia sa uplatňuje toto vymedzenie pojmov:

                        (1)

                        „rozhodnutia na základe vnútroštátnych právomocí“ sú rozhodnutia prijaté ECB pri výkone jej právomocí v oblasti dohľadu priznaných vnútroštátnymi právnymi predpismi, ktoré nie sú výslovne ustanovené v právnych predpisoch Únie;

                        (2)

                        „nadobudnutie účasti“ je nadobudnutie priameho alebo nepriameho podielu na základnom imaní alebo hlasovacích právach iného subjektu vrátane prípadov, keď je to dôsledkom zriadenia nového subjektu, s výnimkou nadobudnutia kvalifikovanej účasti v zmysle článku 22 smernice Európskeho parlamentu a Rady 2013/36/EÚ (6);

                        (3)

                        „zlúčenie alebo splynutie“ je a) postup, pri ktorom jedna alebo viac spoločností ku dňu svojho zrušenia bez likvidácie prevedú všetky svoje aktíva a záväzky na inú existujúcu spoločnosť alebo na novú spoločnosť za vydanie cenných papierov alebo poskytnutie podielov predstavujúcich základné imanie tejto existujúcej alebo novej spoločnosti spoločníkom, alebo b) transakcia, ktorá je zlúčením alebo splynutím podľa príslušného vnútroštátneho práva;

                        (4)

                        „rozdelenie“ je a) operácia, pri ktorej jedna alebo viac spoločností rozdelia časť svojich aktív a záväzkov a vytvoria novú spoločnosť, ktorá má tieto aktíva a záväzky v držbe, alebo b) transakcia, ktorá je rozdelením podľa príslušného vnútroštátneho práva;

                        (5)

                        „tretia krajina alebo územie“ je krajina alebo územie mimo Európskeho hospodárskeho priestoru;

                        (6)

                        „spriaznená osoba“ je fyzická osoba, ktorá je spriaznená s úverovou inštitúciou, jej blízky rodinný príslušník alebo právnická osoba, ktorá je spriaznená s úverovou inštitúciou, a to v súlade s príslušnými vnútroštátnymi právnymi predpismi;

                        (7)

                        „rozhodnutie SREP“ je rozhodnutie prijaté ECB na základe článku 16 nariadenia (EÚ) č. 1024/2013 po každoročnom postupe preskúmania a hodnotenia orgánmi dohľadu v zmysle článku 97 smernice 2013/36/EÚ;

                        (8)

                        „ukazovateľ krytia likvidity“ je ukazovateľ v zmysle článku 4 delegovaného nariadenia Komisie (EÚ) 2015/61 (7);

                        (9)

                        „rovnocenné normy v oblasti dohľadu a regulácie“ sú požiadavky a mechanizmy v oblasti dohľadu a regulácie uplatňované treťou krajinou alebo územím, ktoré Európska komisia v súlade s článkom 107 ods. 4 a článkom 114 ods. 7 nariadenia Európskeho parlamentu a Rady (EÚ) č. 575/2013 (8) uznala za rovnocenné s tými, ktoré sa uplatňujú v Únii. Príslušné tretie krajiny a územia sú uvedené v zoznamoch v prílohách I a IV vykonávacieho rozhodnutia Komisie 2014/908/EÚ (9);

                        (10)

                        „rozhodnutie o delegovaní právomocí“ a „delegované rozhodnutie“ majú ten istý význam ako v článku 3 bodoch 2 a 4 rozhodnutia (EÚ) 2017/933 (ECB/2016/40);

                        (11)

                        „vedúci pracovných útvarov“ sú vedúci pracovných útvarov ECB, na ktorých bola delegovaná právomoc prijímať rozhodnutia na základe vnútroštátnych právomocí;

                        (12)

                        „postup nevznesenia námietok“ je postup stanovený v článku 26 ods. 8 nariadenia (EÚ) č. 1024/2013 a podrobnejšie upravený v článku 13g rozhodnutia ECB/2004/2;

                        (13)

                        „zamietavé rozhodnutie“ je rozhodnutie, ktoré neudeľuje povolenie alebo neudeľuje povolenie v plnom rozsahu, o ktoré žiadal významný dohliadaný subjekt. Rozhodnutie s doplňujúcimi ustanoveniami, ako sú podmienky alebo povinnosti, sa považuje za zamietavé rozhodnutie, ak takéto doplňujúce ustanovenia: a) zabezpečujú, že dohliadaný subjekt spĺňa požiadavky príslušného vnútroštátneho práva a bolí dohodnuté písomne alebo b) iba opätovne uvádzajú jednu alebo viacero existujúcich požiadaviek, ktoré musí inštitúcia spĺňať podľa príslušného ustanovenia vnútroštátneho práva, alebo požadujú informácie o splnení jednej alebo viacerých takýchto požiadaviek;

                        (14)

                        „významný dohliadaný subjekt“ je významný dohliadaný subjekt, ako je vymedzený v článku 2 bode 16 nariadenia Európskej centrálnej banky (EÚ) č. 468/2014 (ECB/2014/17) (10);

                        (15)

                        „pobočka“ je pobočka, ako je vymedzená v článku 4 ods. 1 bode 17 nariadenia (EÚ) č. 575/2013;

                        (16)

                        „zastupiteľská kancelária“ je kancelária, ktorá poskytuje podporu a pomoc dohliadanému subjektu, ale ktorá nevykonáva činnosť úverovej inštitúcie;

                        (17)

                        „vedľajšie podporné služby“ sú administratívne služby, zákaznícke služby, vymáhanie dlhov, elektronické podpisy alebo iné podobné služby spojené s činnosťou úverovej inštitúcie;

                        (18)

                        „všeobecné zásady ECB“ je dokument prijatý Radou guvernérov na návrh Rady pre dohľad uverejnený na webovom sídle ECB, ktorý obsahuje usmernenia ECB týkajúce sa výkladu právnych požiadaviek.

            Článok 2
            Predmet úpravy a rozsah pôsobnosti

               1.   Toto rozhodnutie upravuje kritériá pre delegovanie rozhodovacích právomocí prijímať rozhodnutia na základe vnútroštátnych právomocí na vedúcich pracovných útvarov ECB.

               2.   Delegovaním rozhodovacích právomocí nie je dotknuté posúdenie v otázkach dohľadu, ktoré sa uskutočňuje na účely prijímania rozhodnutia na základe vnútroštátnych právomocí.

            Článok 3
            Delegovanie právomoci prijímať rozhodnutia na základe vnútroštátnych právomocí

               1.   V súlade s článkom 4 rozhodnutia (EÚ) 2017/933 (ECB/2016/40) Rada guvernérov týmto deleguje na vedúcich pracovných útvarov ECB vymenovaných Výkonnou radou v súlade s článkom 5 uvedeného rozhodnutia právomoc prijímať rozhodnutia na základe vnútroštátnych právomocí, pokiaľ ide o: a) nadobudnutie účasti; a) nadobudnutie aktív alebo záväzkov; c) predaj účasti; d) predaj aktív alebo záväzkov; e) zlúčenie alebo splynutie; f) rozdelenie; g) operácie v tretích krajinách alebo územiach; h) outsourcing; i) zmeny zakladateľských dokumentov; j) vymenovanie externého audítora; k) úvery poskytované spriazneným osobám.

               2.   Rozhodnutia na základe vnútroštátnych právomocí uvedené v odseku 1 sa prijímajú prostredníctvom delegovaného rozhodnutia, iba ak sú splnené príslušné kritériá na prijatie delegovaných rozhodnutí ustanovené v článkoch 4 až 14.

               3.   Rozhodnutia na základe vnútroštátnych právomocí sa nemôžu prijať prostredníctvom delegovaného rozhodnutia, ak podľa vnútroštátneho práva musí orgán dohľadu schváliť strategické opatrenia úverových inštitúcií, alebo ak sa z dôvodu zložitosti posúdenia vyžaduje, aby sa rozhodnutia na základe vnútroštátnych právomocí prijali na základe postupu nevznesenia námietok.

               4.   Delegovanie rozhodovacích právomocí sa vzťahuje tak na prijímanie rozhodnutí v oblasti dohľadu, ako aj na schvaľovanie kladného hodnotenia Európskou centrálnou bankou v prípadoch, keď vnútroštátne právo nevyžaduje prijatie rozhodnutia v oblasti dohľadu.

               5.   Zamietavé rozhodnutia sa nemôžu prijať prostredníctvom delegovaného rozhodnutia.

               6.   Ak sa rozhodnutie nemôže prijať prostredníctvom delegovaného rozhodnutia, prijme sa v súlade s postupom nevznesenia námietok.

            Článok 4
            Kritériá na prijatie delegovaných rozhodnutí o nadobudnutí účasti

               1.   Rozhodnutia o schválení nadobudnutia účasti v úverových inštitúciách alebo neúverových inštitúciách významným dohliadaným subjektom sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           dopad na vlastné zdroje nadobúdajúceho významného dohliadaného subjektu je obmedzený, čo znamená, že:

                                       i)

                                       vlastné zdroje po nadobudnutí účasti prevyšujú a očakáva sa, že budú prevyšovať súčet požiadaviek ustanovených v článku 92 ods. 1 nariadenia (EÚ) č. 575/2013, výšky vlastných zdrojov, ktorých držba sa požaduje v súlade s článkom 16 ods. 2 písm. a) nariadenia (EÚ) č. 1024/2013, požiadavky na kombinovaný vankúš vymedzenej v článku 128 bode 6 smernice 2013/36/EÚ a výšky vlastných zdrojov v zmysle všeobecných zásad Piliera 2 podľa posledného dostupného rozhodnutia SREP; a

                                       ii)

                                       dopad zníženia na podiel vlastného kapitálu Tier 1, podielu kapitálu Tier 1 a celkový podiel kapitálu je nižší ako 100 bázických bodov;

                           b)

                           dopad na stav likvidity nadobúdajúceho významného dohliadaného subjektu je obmedzený, čo znamená, že:

                                       i)

                                       ukazovateľ krytia likvidity zostáva na úrovni nad 110 % a prekračuje požiadavky na likviditu podľa posledného dostupného rozhodnutia SREP, ak sú vyššie ako požadovaný minimálny ukazovateľ krytia likvidity;

                                       ii)

                                       na konsolidovanej úrovni sa ukazovateľ krytia likvidity neznížil o viac ako 50 %;

                           c)

                           cieľový subjekt má sídlo v členskom štáte Únie alebo Európskeho hospodárskeho priestoru, či v tretej krajine alebo území s rovnocennými normami v oblasti dohľadu a regulácie.

               2.   Posúdenie nadobudnutia účasti sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 5
            Kritériá na prijatie delegovaných rozhodnutí o nadobudnutí aktív alebo záväzkov

               1.   Rozhodnutia o schválení nadobudnutia aktív alebo záväzkov úverových inštitúcií alebo neúverových inštitúcií významným dohliadaným subjektom sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           dopad na vlastné zdroje nadobúdajúceho významného dohliadaného subjektu v dôsledku nadobudnutia je obmedzený, čo znamená, že:

                                       i)

                                       vlastné zdroje po nadobudnutí aktív alebo záväzkov prevyšujú a očakáva sa, že budú prevyšovať súčet požiadaviek ustanovených v článku 92 ods. 1 nariadenia (EÚ) č. 575/2013, výšky vlastných zdrojov, ktorých držba sa požaduje v súlade s článkom 16 ods. 2 písm. a) nariadenia (EÚ) č. 1024/2013, požiadavky na kombinovaný vankúš vymedzenej v článku 128 bode 6 smernice 2013/36/EÚ a výšky vlastných zdrojov v zmysle všeobecných zásad Piliera 2 podľa posledného dostupného rozhodnutia SREP; a

                                       ii)

                                       dopad zníženia na podiel vlastného kapitálu Tier 1, podielu kapitálu Tier 1 a celkový podiel kapitálu je nižší ako 100 bázických bodov;

                           b)

                           dopad na stav likvidity nadobúdajúceho významného dohliadaného subjektu v dôsledku nadobudnutia je obmedzený, čo znamená, že:

                                       i)

                                       ukazovateľ krytia likvidity zostáva na úrovni nad 110 % a prekračuje požiadavky na likviditu podľa posledného dostupného rozhodnutia SREP, ak sú vyššie ako požadovaný minimálny ukazovateľ krytia likvidity a

                                       ii)

                                       na konsolidovanej úrovni sa ukazovateľ krytia likvidity neznížil o viac ako 50 %;

                           c)

                           hodnota nadobudnutých aktív a záväzkov neprekračuje 25 % hodnoty celkových aktív nadobúdajúceho významného dohliadaného subjektu na individuálnej úrovni.

               2.   Posúdenie nadobudnutia aktív alebo záväzkov sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 6
            Kritériá na prijatie delegovaných rozhodnutí o predaji účasti

               1.   Rozhodnutia o schválení predaja účasti významným dohliadaným subjektom sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           dopad na vlastné zdroje predávajúceho významného dohliadaného subjektu je obmedzený, čo znamená, že:

                                       i)

                                       vlastné zdroje po predaji účasti prevyšujú a očakáva sa, že budú prevyšovať súčet požiadaviek ustanovených v článku 92 ods. 1 nariadenia (EÚ) č. 575/2013, výšky vlastných zdrojov, ktorých držba sa požaduje v súlade s článkom 16 ods. 2 písm. a) nariadenia (EÚ) č. 1024/2013, požiadavky na kombinovaný vankúš vymedzenej v článku 128 bode 6 smernice 2013/36/EÚ a výšky vlastných zdrojov v zmysle všeobecných zásad Piliera 2 podľa posledného dostupného rozhodnutia SREP; a

                                       ii)

                                       dopad zníženia na podiel vlastného kapitálu Tier 1, podielu kapitálu Tier 1 a celkový podiel kapitálu je nižší ako 100 bázických bodov;

                           b)

                           dopad na stav likvidity predávajúceho významného dohliadaného subjektu je obmedzený, čo znamená, že:

                                       i)

                                       ukazovateľ krytia likvidity zostáva na úrovni nad 110 % a prekračuje požiadavky na likviditu podľa posledného dostupného rozhodnutia SREP, ak sú vyššie ako požadovaný minimálny ukazovateľ krytia likvidity a

                                       ii)

                                       na konsolidovanej úrovni sa ukazovateľ krytia likvidity neznížil o viac ako 50 %.

               2.   Posúdenie predaja účasti sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 7
            Kritériá na prijatie delegovaných rozhodnutí o predaji aktív alebo záväzkov

               1.   Rozhodnutia o schválení predaja aktív alebo záväzkov významným dohliadaným subjektom sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           dopad na vlastné zdroje predávajúceho významného dohliadaného subjektu v dôsledku predaja aktív alebo záväzkov je obmedzený, čo znamená, že:

                                       i)

                                       vlastné zdroje po predaji aktív alebo záväzkov prevyšujú a očakáva sa, že budú prevyšovať súčet požiadaviek ustanovených v článku 92 ods. 1 nariadenia (EÚ) č. 575/2013, výšky vlastných zdrojov, ktorých držba sa požaduje v súlade s článkom 16 ods. 2 písm. a) nariadenia (EÚ) č. 1024/2013, požiadavky na kombinovaný vankúš vymedzenej v článku 128 bode 6 smernice 2013/36/EÚ a výšky vlastných zdrojov v zmysle všeobecných zásad Piliera 2 podľa posledného dostupného rozhodnutia SREP; a

                                       ii)

                                       dopad zníženia na podiel vlastného kapitálu Tier 1, podielu kapitálu Tier 1 a celkový podiel kapitálu je nižší ako 100 bázických bodov;

                           b)

                           dopad na stav likvidity predávajúceho významného dohliadaného subjektu v dôsledku predaja aktív alebo záväzkov je obmedzený, čo znamená, že:

                                       i)

                                       ukazovateľ krytia likvidity zostáva na úrovni nad 110 % a prekračuje požiadavky na likviditu podľa posledného dostupného rozhodnutia SREP, ak sú vyššie ako požadovaný minimálny ukazovateľ krytia likvidity a

                                       ii)

                                       na konsolidovanej úrovni sa ukazovateľ krytia likvidity neznížil o viac ako 50 %;

                           c)

                           hodnota predaných aktív alebo záväzkov neprekračuje 25 % hodnoty celkových aktív predávajúceho významného dohliadaného subjektu na individuálnej úrovni.

               2.   Posúdenie predaja aktív alebo záväzkov sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 8
            Kritériá na prijatie delegovaných rozhodnutí o zlúčení alebo splynutí

               1.   Rozhodnutia o schválení zlúčenia alebo splynutia, ktoré sa týka aspoň jedného významného dohliadaného subjektu, sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           dopad na vlastné zdroje významného dohliadaného subjektu po zlúčení alebo splynutí je obmedzený, čo znamená, že:

                                       i)

                                       vlastné zdroje po zlúčení alebo splynutí prevyšujú a očakáva sa, že budú prevyšovať súčet požiadaviek ustanovených v článku 92 ods. 1 nariadenia (EÚ) č. 575/2013, výšky vlastných zdrojov, ktorých držba sa požaduje v súlade s článkom 16 ods. 2 písm. a) nariadenia (EÚ) č. 1024/2013, požiadavky na kombinovaný vankúš vymedzenej v článku 128 bode 6 smernice 2013/36/EÚ a, ak to prichádza do úvahy, výšky vlastných zdrojov v zmysle všeobecných zásad Piliera 2 podľa posledného dostupného rozhodnutia SREP; a

                                       ii)

                                       dopad zníženia na podiel vlastného kapitálu Tier 1, podielu kapitálu Tier 1 a celkový podiel kapitálu je nižší ako 100 bázických bodov;

                           b)

                           dopad na stav likvidity významného dohliadaného subjektu po zlúčení alebo splynutí je obmedzený, čo znamená, že:

                                       i)

                                       ukazovateľ krytia likvidity zostáva na úrovni nad 110 % a prekračuje požiadavky na likviditu podľa posledného dostupného rozhodnutia SREP, ak sú vyššie ako požadovaný minimálny ukazovateľ krytia likvidity a

                                       ii)

                                       na konsolidovanej úrovni sa ukazovateľ krytia likvidity neznížil o viac ako 50 %;

                           c)

                           štruktúra riadenia významného dohliadaného subjektu po zlúčení alebo splynutí nevyvoláva z hľadiska dohľadu obavy.

               2.   Rozhodovacie právomoci sa nesmú za žiadnych okolností delegovať na vedúcich pracovných útvarov, pokiaľ ide o:

                           a)

                           zlúčenie alebo splynutie významného dohliadaného subjektu s iným subjektom, ktorý nepatrí do rovnakej skupiny ako významný dohliadaný subjekt alebo

                           b)

                           cezhraničné zlúčenie alebo splynutie významných dohliadaných subjektov, ktoré patria do rovnakej skupiny.

               3.   Posúdenie zlúčenia alebo splynutia sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 9
            Kritériá na prijatie delegovaných rozhodnutí o rozdelení

               1.   Rozhodnutia o schválení rozdelenia, ktoré sa týka aspoň jedného významného dohliadaného subjektu, sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           dopad na vlastné zdroje významného dohliadaného subjektu alebo subjektov po rozdelení je obmedzený, čo znamená, že:

                                       i)

                                       vlastné zdroje po rozdelení prevyšujú a očakáva sa, že budú prevyšovať súčet požiadaviek ustanovených v článku 92 ods. 1 nariadenia (EÚ) č. 575/2013, výšky vlastných zdrojov, ktorých držba sa požaduje v súlade s článkom 16 ods. 2 písm. a) nariadenia (EÚ) č. 1024/2013, požiadavky na kombinovaný vankúš vymedzenej v článku 128 bode 6 smernice 2013/36/EÚ a, ak to prichádza do úvahy, výšky vlastných zdrojov v zmysle všeobecných zásad Piliera 2 podľa posledného dostupného rozhodnutia SREP; a

                                       ii)

                                       dopad zníženia na podiel vlastného kapitálu Tier 1, podielu kapitálu Tier 1 a celkový podiel kapitálu je nižší ako 100 bázických bodov;

                           b)

                           dopad na stav likvidity významného dohliadaného subjektu alebo subjektov po rozdelení je obmedzený, čo znamená, že:

                                       i)

                                       ukazovateľ krytia likvidity zostáva na úrovni nad 110 % a prekračuje požiadavky na likviditu podľa posledného dostupného rozhodnutia SREP, ak sú vyššie ako požadovaný minimálny ukazovateľ krytia likvidity a

                                       ii)

                                       na konsolidovanej úrovni sa ukazovateľ krytia likvidity neznížil o viac ako 50 %;

                           c)

                           štruktúra riadenia významného dohliadaného subjektu alebo subjektov po rozdelení nevyvoláva z hľadiska dohľadu obavy.

               2.   Rozhodovacie právomoci sa nesmú za žiadnych okolností delegovať na vedúcich pracovných útvarov, pokiaľ ide o:

                           a)

                           rozdelenie, ktorého následkom je zriadenie iného subjektu, ktorý nepatrí do rovnakej skupiny ako významný dohliadaný subjekt alebo

                           b)

                           rozdelenie, ktorého následkom je zriadenie subjektu v inej krajine alebo na inom území ako je usadený významný dohliadaný subjekt.

               3.   Posúdenie rozdelenia sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 10
            Kritériá na prijatie delegovaných rozhodnutí o operáciách v tretích krajinách alebo územiach

               1.   Rozhodnutia o schválení zriadenia pobočky významným dohliadaným subjektom v tretej krajine alebo území sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           pobočka je zriadená v tretej krajine alebo území s rovnocennými normami v oblasti dohľadu a regulácie;

                           b)

                           celkové aktíva pobočky podľa odhadu v pláne činnosti nepresahujú 10 % celkových aktív významného dohliadaného subjektu a

                           c)

                           pobočka uskutočňuje transakcie, ktoré sa primárne vykonávajú v tretej krajine alebo území, kde bola pobočka zriadená.

               2.   Rozhodnutia o týchto operáciách významného dohliadaného subjektu sa okrem prípadov, keď sa príslušné operácie vykonávajú v krajine zahrnutej do zoznamu uvedeného v prílohe k delegovanému nariadeniu Komisie (EÚ) 2016/1675 (11), prijímajú prostredníctvom delegovaného rozhodnutia:

                           a)

                           zrušenie pobočky;

                           b)

                           zmeny v štruktúre pobočky;

                           c)

                           zriadenie alebo zrušenie zastupiteľskej kancelárie a

                           d)

                           poskytovanie bankových služieb v tretej krajine alebo území bez fyzickej prítomnosti vo forme pobočky alebo dcérskej spoločnosti.

               3.   Posúdenie operácií v tretích krajinách alebo územiach sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 11
            Kritériá na prijatie delegovaných rozhodnutí o outsourcingu

               1.   Rozhodnutia o schválení outsourcingu významným dohliadaným subjektom sa prijímajú prostredníctvom delegovaného rozhodnutia, ak je splnené aspoň jedno z týchto kritérií:

                           a)

                           poskytovateľ služieb je súčasťou rovnakej skupiny ako významný dohliadaný subjekt (outsourcing v rámci skupiny) a je usadený v Únii; alebo

                           b)

                           poskytovateľ služieb je dohliadaný subjekt, ktorý je usadený v Únii a má povolenie na poskytovanie služieb, ktoré sú predmetom outsourcingu; alebo

                           c)

                           outsourcing sa týka vedľajších podporných služieb a poskytovateľ služieb je usadený v Únii alebo v Európskom hospodárskom priestore.

               2.   Posúdenie projektov týkajúcich sa outsourcingu sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 12
            Kritériá na prijatie delegovaných rozhodnutí o zmenách zakladateľských dokumentov

               1.   Rozhodnutia o schválení zmien zakladateľských dokumentov významného dohliadaného subjektu sa prijímajú prostredníctvom delegovaného rozhodnutia, pokiaľ ide o:

                           a)

                           zmeny, ktoré sú čisto formálne, vrátane zmeny názvu a adresy;

                           b)

                           zmeny, ktoré len zohľadňujú legislatívne alebo regulatórne požiadavky;

                           c)

                           zmeny, ktorými sa implementuje súdne alebo úradné rozhodnutie, alebo ktoré sa uskutočňujú na žiadosť ECB;

                           d)

                           zmeny, ktoré sa týkajú základného imania významného dohliadaného subjektu, ak je delegované aj súvisiace rozhodnutie o vlastných zdrojoch (napr. o klasifikácii kapitálových nástrojov ako nástrojov vlastného kapitálu Tier 1 alebo o znížení vlastných zdrojov);

                           e)

                           zmeny zakladateľských dokumentov dcérskej spoločnosti s cieľom ich zladenia so zmenami zakladateľských dokumentov materskej spoločnosti, ktoré už ECB schválila.

               2.   Posúdenie zmien zakladateľských dokumentov sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 13
            Kritériá na prijatie delegovaných rozhodnutí o vymenovaní a zmene externého audítora

               1.   Rozhodnutia o vymenovaní a zmene externého audítora významného dohliadaného subjektu sa prijímajú prostredníctvom delegovaného rozhodnutia, ak takého rozhodnutia podľa vnútroštátneho práva predstavujú vykonávanie prudenciálneho dohľadu v zmysle článku 4 nariadenia (EÚ) č. 1024/2013.

               2.   Rozhodovacie právomoci sa nesmú za žiadnych okolností delegovať na vedúcich pracovných útvarov v súvislosti s a) rozhodnutiami o výmene externého audítora iným externým audítorom vymenovaným príslušným orgánom dohľadu alebo b) rozhodnutiami, ktoré sa týkajú vymenovania externého audítora na pokyn príslušného vnútroštátneho orgánu.

               3.   Posúdenie vhodnosti externých audítorov sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 14
            Kritériá na prijatie delegovaných rozhodnutí o úveroch poskytnutých spriazneným osobám

               1.   Rozhodnutia o schválení poskytnutia úveru významným dohliadaným subjektom spriaznenej osobe sa prijímajú prostredníctvom delegovaného rozhodnutia, ak sú splnené tieto kritériá:

                           a)

                           celková expozícia významného dohliadaného subjektu voči spriaznenej osobe neprekračuje 5 miliónov EUR a

                           b)

                           podmienky poskytnutia úveru nie sú výhodnejšie ako podmienky poskytnutia úveru zákazníkom, ktorí nie sú spriaznenými osobami, alebo sú prinajmenšom podobné tým, ktoré sa uplatňujú pri rovnakom druhu operácií uskutočňovaných so zamestnancami, ktorí nie sú spriaznenými osobami významného dohliadaného subjektu.

               2.   Posúdenie poskytnutia úveru spriaznenej osobe sa uskutoční v súlade s príslušnými ustanoveniami vnútroštátneho práva a zohľadnia sa aj príslušné všeobecné zásady ECB a/alebo postoje, usmernenia alebo podobné dokumenty príslušných vnútroštátnych orgánov.

            Článok 15
            Prechodné ustanovenia
            Toto rozhodnutie sa neuplatňuje, ak bola žiadosť o schválenie akejkoľvek z operácií uvedených v článku 3 ods. 1 predložená ECB pred nadobudnutím účinnosti tohto rozhodnutia.

            Článok 16
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Vo Frankfurte nad Mohanom 31. januára 2019

                  Prezident ECB

               Mario DRAGHI

            (1)  Ú. v. EÚ L 287, 29.10.2013, s. 63.

            (2)  Ú. v. EÚ L 141, 1.6.2017, s. 14.

            (3)  Pozri napríklad rozsudok Súdneho dvora z 23. septembra 1986, AKZO Chemie/Komisia, 5/85, ECLI:EU:C:1986:328, bod 37 a rozsudok Súdneho dvora z 26. mája 2005, Carmine Salvatore Tralli/ECB, C-301/02 P, ECLI:EU:C:2005:306, bod 59.

            (4)  Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (Ú. v. EÚ L 80, 18.3.2004, s. 33).

            (5)  Rozhodnutie ECB/2014/16 zo 14. apríla 2014 o zriadení Administratívneho revízneho výboru a jeho pravidlách činnosti (Ú. v. EÚ L 175, 14.6.2014, s. 47).

            (6)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

            (7)  Delegované nariadenie Komisie (EÚ) 2015/61 z 10. októbra 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o požiadavku na krytie likvidity pre úverové inštitúcie (Ú. v. EÚ L 11, 17.1.2015, s. 1).

            (8)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

            (9)  Vykonávacie rozhodnutie Komisie 2014/908/EÚ z 12. decembra 2014 o rovnocennosti požiadaviek určitých tretích krajín a území v oblasti prudenciálneho dohľadu a regulácie na účely zaobchádzania s expozíciami podľa nariadenia Európskeho parlamentu a Rady (EÚ) č. 575/2013 (Ú. v. EÚ L 359, 16.12.2014, s. 155).

            (10)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

            (11)  Delegované nariadenie Komisie (EÚ) 2016/1675 z 14. júla 2016, ktorým sa smernica Európskeho parlamentu a Rady (EÚ) 2015/849 dopĺňa o identifikáciu vysokorizikových tretích krajín so strategickými nedostatkami (Ú. v. EÚ L 254, 20.9.2016, s. 1).


title: Rozhodnutie Rady z 12. marca 2019, ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci

text:
                  15.3.2019

                  SK

                  Úradný vestník Európskej únie

                  C 100/1

         ROZHODNUTIE RADY
         z 12. marca 2019,
         ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci
         (2019/C 100/01)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
         so zreteľom na zoznam kandidátov, ktorý Rade predložili vlády členských štátov,
         keďže:

                     (1)

                     Rada svojím rozhodnutím z 24. februára 2016 (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 29. februára 2016 do 28. februára 2019.

                     (2)

                     Členovia a náhradníci zostávajú vo funkcii, pokiaľ sa nenahradia alebo pokiaľ sa neobnoví ich funkčné obdobie.

                     (3)

                     Členovia a náhradníci výboru by sa mali vymenovať na obdobie troch rokov,

               PRIJALA TOTO ROZHODNUTIE:

            Článok 1
            Do Poradného výboru pre bezpečnosť a ochranu zdravia pri práci sa na obdobie od 1. marca 2019 do 28. februára 2022 vymenúvajú ako členovia a náhradníci:
            I.   ZÁSTUPCOVIA VLÁD

                        Krajina

                        Členovia

                        Náhradníci

                        Belgicko

                        Bulharsko

                        pani Vaska SEMERDŽIEVA

                        pani Darina KONOVA
                        pán Nikolay ARNAUDOV

                        Česko

                        pán Jaroslav HLAVÍN

                        pán Pavel FOŠUM
                        pani Lucie KYSELOVÁ

                        Dánsko

                        pani Charlotte SKJOLDAGER

                        pani Annemarie KNUDSEN

                        Nemecko

                        pán Kai SCHÄFER

                        pán Thomas VOIGTLÄNDER
                        pani Ellen ZWINK

                        Estónsko

                        pani Seili SUDER

                        pani Maret MARIPUU
                        pani Silja SOON

                        Írsko

                        pani Paula GOUGH

                        pani Marie DALTON
                        pán Stephen CURRAN

                        Grécko

                        Chorvátsko

                        pani Snježana ŠTEFOK

                        pani Ana AKRAP
                        pán Jere GAŠPEROV

                        Španielsko

                        pán Francisco Javier PINILLA GARCÍA

                        pani Mercedes TEJEDOR AIBAR
                        pani Belén PÉREZ AZNAR

                        Francúzsko

                        pán Frédéric TEZE

                        pani Amel HAFID
                        pán Arnaud PUJAL

                        Taliansko

                        Cyprus

                        pán Anastassios YANNAKI

                        pán Aristodemos ECONOMIDES
                        pán Marios KOURTELLIS

                        Lotyšsko

                        pani Māra VĪKSNE

                        pani Jolanta GEDUŠA
                        pán Renārs LŪSIS

                        Litva

                        pani Aldona SABAITIENĖ

                        pani Gintarė BUŽINSKAITĖ
                        pani Vilija KONDROTIENĖ

                        Luxembursko

                        Maďarsko

                        pán Péter NESZTINGER

                        pani Katalin BALOGH
                        pán Gyula MADARÁSZ

                        Malta

                        Holandsko

                        pani Heidi BOUSSEN

                        pán Martin G. DEN HELD
                        pán Rob TRIEMSTRA

                        Rakúsko

                        pani Anna RITZBERGER-MOSER

                        pani Gertrud BREINDL
                        pani Gerlinde ZINIEL

                        Poľsko

                        pani Danuta KORADECKA

                        pán Dariusz GŁUSZKIEWICZ
                        pán Roman SĄSIADEK

                        Portugalsko

                        pani Maria Luísa TORRES ECKENROTH GUIMARÃES

                        pán Carlos Jorge AFONSO PEREIRA
                        pani Maria Helena CORREIA DE ARAÚJO KRIPPAHL

                        Rumunsko

                        pani Anca Mihaela PRICOP

                        pán Marian TĂNASE
                        pán Dantes Nicolae BRATU

                        Slovinsko

                        pán Nikolaj PETRIŠIČ

                        pani Vladka KOMEL
                        pán Jože HAUKO

                        Slovensko

                        pani Romana HURTUKOVÁ

                        pani Petra KUBIČAROVÁ
                        pani Martina DULEBOVÁ

                        Fínsko

                        pán Raimo ANTILA

                        pani Liisa HAKALA
                        pani Sirkku SAARIKOSKI

                        Švédsko

                        pani Boel CALLERMO

                        pani Victoria DIPPEL
                        pán Håkan OLSSON

                        Spojené kráľovstvo

                        pán Hefin DAVIES

                        pán Clive FLEMING
                        pán Stephen TAYLOR

            II.   ZÁSTUPCOVIA ODBOROVÝCH ZVÄZOV

                        Krajina

                        Členovia

                        Náhradníci

                        Belgicko

                        Bulharsko

                        pán Ivan KOKALOV

                        pán Ognyan ATANASOV
                        pán Aleksandar ZAGOROV

                        Česko

                        pani Radka SOKOLOVÁ

                        pán Václav PROCHÁZKA
                        pán Miroslav FEBER

                        Dánsko

                        pani Nina HEDEGAARD NIELSEN

                        pán Niels SØRENSEN

                        Nemecko

                        pani Sonja KÖNIG

                        pani Anne KARRASS
                        pán Moriz-Boje TIEDEMANN

                        Estónsko

                        pani Aija MAASIKAS

                        pán Argo SOON
                        pani Elina REEDI

                        Írsko

                        pán Sylvester CRONIN

                        pán Frank VAUGHAN
                        pani Dessie ROBINSON

                        Grécko

                        Chorvátsko

                        pán Marko PALADA

                        pani Gordana PALAJSA
                        pán Rajko KUTLAČA

                        Španielsko

                        pani Ana GARCÍA DE LA TORRE

                        pán Pedro J. LINARES
                        pán Marco ROMERO

                        Francúzsko

                        Taliansko

                        Cyprus

                        pán Evangelos EVANGELOU

                        pán Nicos ANDREOU
                        pán Stelios CHRISTODOULOU

                        Lotyšsko

                        pán Ziedonis ANTAPSONS

                        pán Mārtiņš PUŽULS
                        pani Kristīne KURSĪTE

                        Litva

                        pani Inga RUGINIENĖ

                        pán Ričardas GARUOLIS
                        pán Kęstutis JUKNYS

                        Luxembursko

                        pán Carlos PEREIRA

                        pán Paul DE ARAUJO
                        pán Jean-Luc DE MATTEIS

                        Maďarsko

                        Malta

                        Holandsko

                        pán Willem VANVEELEN

                        pán Rik VAN STEENBERGEN

                        Rakúsko

                        pani Ingrid REIFINGER

                        pani Julia NEDJELIK-LISCHKA
                        pani Petra STREITHOFER

                        Poľsko

                        pani Katarzyna BARTKIEWICZ

                        pani Longina KACZMARSKA
                        pán Stefan ŁUBNIEWSKI

                        Portugalsko

                        pán Fernando José MACHADO GOMES

                        pán Georges CASULA
                        pani Vanda Teresa ROGADO MEDEIRO PEREIRA DA CRUZ

                        Rumunsko

                        pani Mihaela DARLE

                        pán Corneliu CONSTANTINOAIA
                        pán Dumitru FORNEA

                        Slovinsko

                        pani Lučka BÖHM

                        pani Katja GORIŠEK
                        pán Simon ŠIBELJA

                        Slovensko

                        pán Peter RAMPAŠEK

                        pán Vladimír KMEC
                        pani Iveta KUCOVÁ

                        Fínsko

                        pani Anne MIRONEN

                        pán Erkki AUVINEN
                        pani Hanna-Maija KAUSE

                        Švédsko

                        pani My BILLSTAM

                        pani Karin FRISTEDT
                        pani Ulrika HAGSTRÖM

                        Spojené kráľovstvo

                        pán Hugh ROBERTSON

            III.   ZÁSTUPCOVIA ZAMESTNÁVATEĽOV

                        Krajina

                        Členovia

                        Náhradníci

                        Belgicko

                        Bulharsko

                        pán Georgi STOEV

                        pani Peťa GEOREVA
                        pani Antoaneta KATZAROVA

                        Česko

                        pani Renata ZBRANKOVÁ

                        pani Kristýna BENDELOVÁ
                        pán Martin RÖHRICH

                        Dánsko

                        pani Lena SØBY

                        pán Jens SKOVGAARD LAURITSEN

                        Nemecko

                        pán Eckhard METZE

                        pán Stefan ENGEL
                        pán Rüdiger TRIEBEL

                        Estónsko

                        pani Marju PEÄRNBERG

                        pani Piia ZIMMERMANN
                        pani Ille NAKURT-MURUMAA

                        Írsko

                        pán Michael GILLEN

                        pani Katharine MURRAY

                        Grécko

                        Chorvátsko

                        pani Admira RIBIČIĆ

                        pán Nenad SEIFERT
                        pán Boris ANTUNOVIĆ

                        Španielsko

                        pani Rosa SANTOS FERNÁNDEZ

                        pani Isabel MAYA RUBIO
                        pani Laura CASTRILLO NÚÑEZ

                        Francúzsko

                        Taliansko

                        Cyprus

                        pán Emilios MICHAEL

                        pán Polyvios POLYVIOU
                        pán Giorgos HADJIKALLIS

                        Lotyšsko

                        pán Jānis PUMPIŅŠ

                        pani Līga MEŅĢELSONE
                        pani Inese STEPIŅA

                        Litva

                        pani Rūta JASIENĖ

                        pán Vaidotas LEVICKIS
                        pán Giedrius MAŽŪNAITIS

                        Luxembursko

                        pán François ENGELS

                        pán Pierre BLAISE
                        pán Marc KIEFFER

                        Maďarsko

                        Malta

                        Holandsko

                        pán W.M.J.M. VAN MIERLO

                        Rakúsko

                        pani Christa SCHWENG

                        pani Julia SCHITTER
                        pani Pia Maria ROSNER-SCHEIBENGRAF

                        Poľsko

                        pán Jacek MĘCINA

                        pani Agnieszka SZPARA
                        pán Rafał HRYNYK

                        Portugalsko

                        pán Luís HENRIQUE

                        pán Manuel Marcelino PENA COSTA
                        pán Luís Miguel CORREIA MIRA

                        Rumunsko

                        pani Daniela SÂRBU

                        pán Ovidiu NICOLESCU
                        pani Daniela TĂNASE

                        Slovinsko

                        pán Igor ANTAUER

                        pani Karmen FORTUNA JEFIM

                        Slovensko

                        pán Róbert MEITNER

                        pán Ivan PEKÁR
                        pani Silvia SUROVÁ

                        Fínsko

                        pani Riitta WÄRN

                        pani Auli RYTIVAARA
                        pán Mikko RÄSÄNEN

                        Švédsko

                        pani Bodil MELLBLOM

                        pani Cecilia ANDERSSON
                        pani Malin LOOBERGER

                        Spojené kráľovstvo

                        pán Matthew PERCIVAL

                        pán Terry WOOLMER

            Článok 2
            Rada vymenuje ešte nenavrhnutých členov a náhradníkov neskôr.

            Článok 3
            Toto rozhodnutie sa na účely informovania uverejní v Úradnom vestníku Európskej únie.

            V Bruseli 12. marca 2019

                  Za Radu

                  Predseda

               E.O. TEODOROVICI

            (1)  Ú. v. EÚ C 218, 13.9.2003, s. 1.

            (2)  Ú. v. EÚ C 79, 1.3.2016, s. 1.


title: Rozhodnutie Komisie (EÚ) 2019/540 z 26. marca 2019 o navrhovanej iniciatíve občanov s názvom „#NewRightsNow – posilnenie práv ‚uberizovaných‘ pracovníkov“ [oznámené pod číslom C(2019) 2312]

text:
                  2.4.2019

                  SK

                  Úradný vestník Európskej únie

                  L 93/16

         ROZHODNUTIE KOMISIE (EÚ) 2019/540
         z 26. marca 2019
         o navrhovanej iniciatíve občanov s názvom „#NewRightsNow – posilnenie práv ‚uberizovaných‘ pracovníkov“

               [oznámené pod číslom C(2019) 2312]

         (Iba francúzske znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
         keďže:

                     (1)

                     Predmet navrhovanej iniciatívy občanov s názvom „#NewRightsNow – posilnenie práv ‚uberizovaných‘ pracovníkov“ sa týka týchto otázok: „Posilnenie práv ‚uberizovaných‘ pracovníkov, najmä uložením povinnosti digitálnym platformám vyplácať garantovaný minimálny príjem ‚samostatne zárobkovo činným osobám‘, ktoré pre ne pravidelne pracujú.“

                     (2)

                     Ciele navrhovanej iniciatívy občanov sú stanovené takto: „Chceli by sme stanoviť povinnosť pre digitálne platformy, aby ‚samostatne zárobkovo činným osobám‘, ktoré pre ne pravidelne pracujú, vyplácali garantovaný minimálny príjem. Týmto opatrením sociálnej spravodlivosti by sa zaručil a stabilizoval ich príjem a konkrétne by sa tým riešila otázka neistoty pracovného miesta. Celkovo chceme dosiahnuť, aby sa posilnili sociálne práva ‚uberizovaných‘ pracovníkov.“

                     (3)

                     Zmluva o Európskej únii (ZEÚ) posilňuje občianstvo Únie a ďalej zlepšuje demokratické fungovanie Únie okrem iného tým, že stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

                     (4)

                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.

                     (5)

                     Právne akty Únie na účely vykonávania zmlúv sa môžu prijímať na koordináciu ustanovení zákonov, iných právnych predpisov a správnych opatrení v členských štátoch týkajúcich sa začatia a vykonávania činností samostatne zárobkovo činných osôb na základe článku 53 ods. 1 a článku 62 ZFEÚ.

                     (6)

                     Navrhovaná iniciatíva občanov preto nie je zjavne mimo rámca právomocí Komisie predložiť návrh právneho aktu Únie na účely vykonávania zmlúv v súlade s článkom 4 ods. 2 písm. b) nariadenia.

                     (7)

                     Okrem toho bol v súlade s článkom 3 ods. 2 nariadenia vytvorený občiansky výbor a boli určené kontaktné osoby a navrhovaná iniciatíva občanov nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie uvedenými v článku 2 ZEÚ.

                     (8)

                     Navrhovaná iniciatíva občanov s názvom „#NewRightsNow – posilnenie práv ‚uberizovaných‘ pracovníkov“ by sa preto mala zaregistrovať,

               PRIJALA TOTO ROZHODNUTIE:

            Článok 1
            Navrhovaná iniciatíva občanov s názvom „#NewRightsNow – posilnenie práv ‚uberizovaných‘ pracovníkov“ sa týmto registruje.

            Článok 2
            Toto rozhodnutie nadobúda účinnosť 1. apríla 2019.

            Článok 3
            Toto rozhodnutie je určené organizátorom (členom občianskeho výboru) navrhovanej iniciatívy občanov s názvom # NewRightsNow – posilnenie práv ‚uberizovaných‘ pracovníkov“, ktorých zastupuje pán Atte Samuli OKSANEN a pani Vasiliki TSIAROVÁ, ktorí vystupujú ako kontaktné osoby.

            V Štrasburgu 26. marca 2019

                  Za Komisiu

               Frans TIMMERMANS

                  prvý podpredseda

            (1)  Ú. v. EÚ L 65, 11.3.2011, s. 1.


title: Rozhodnutie Dozorného úradu EZVO č. 1/19/COL zo 16. januára 2019, ktorým sa rozširujú osobitné záruky týkajúce sa Salmonella spp. stanovené v nariadení Európskeho parlamentu a Rady (ES) č. 853/2004 na mäso a vajcia kury domácej (Gallus gallus) a mäso z moriek určené pre Island [2019/546]

text:
                  4.4.2019

                  SK

                  Úradný vestník Európskej únie

                  L 95/13

         ROZHODNUTIE DOZORNÉHO ÚRADU EZVO č. 1/19/COL
         zo 16. januára 2019,
         ktorým sa rozširujú osobitné záruky týkajúce sa Salmonella spp. stanovené v nariadení Európskeho parlamentu a Rady (ES) č. 853/2004 na mäso a vajcia kury domácej (Gallus gallus) a mäso z moriek určené pre Island [2019/546]
         DOZORNÝ ÚRAD EZVO,
         so zreteľom na akt uvedený v bode 17 časti 6.1 kapitoly I prílohy I k Dohode o EHP, nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), a najmä na jeho článok 8 ods. 3 písm. b),
         v znení prispôsobenom Dohode o EHP bodom 4 písm. d) protokolu 1 k Dohode o EHP a článkom 1 ods. 1 písm. c), článkom 1 ods. 2 a článkom 3 protokolu 1 k Dohode medzi štátmi EZVO o zriadení dozorného úradu a súdu,
         keďže:

                     (1)

                     V nariadení (ES) č. 853/2004 sa pre prevádzkovateľov potravinárskych podnikov stanovujú osobitné predpisy týkajúce sa hygieny potravín živočíšneho pôvodu s určitými osobitnými zárukami pre potraviny živočíšneho pôvodu určené pre fínsky, švédsky a nórsky trh. Preto majú prevádzkovatelia potravinárskych podnikov, ktorí chcú umiestniť mäso a vajcia zo špecifikovaných zvierat na trh v uvedených štátoch EHP, dodržiavať určité predpisy týkajúce sa salmonely. Okrem toho má byť k zásielkam takéhoto mäsa priložený obchodný doklad alebo k zásielkam takýchto vajec certifikát, v ktorom sa uvádza, že sa v súlade s právnymi predpismi EHP vykonal mikrobiologický test s negatívnymi výsledkami.

                     (2)

                     Okrem toho sa uvedené osobitné záruky špecifikujú v nariadení Komisie (ES) č. 1688/2005 (2), v ktorom sa stanovujú pravidlá týkajúce sa odberu vzoriek z takýchto výrobkov a mikrobiologických metód testovania uvedených vzoriek. Ďalej sa v ňom stanovuje obchodný doklad a certifikát, ktoré majú byť pripojené k zásielkam výrobkov.

                     (3)

                     Islandská vláda 5. júla 2018 predložila Dozornému úradu EZVO (ďalej len „dozorný úrad“) žiadosť, aby sa osobitné záruky týkajúce sa salmonely, pokiaľ ide o mäso a vajcia z hydiny, rozšírili na Island v súlade s nariadením č. 853/2004 (3). Žiadosť obsahuje islandský program na kontrolu salmonely v rámci chovu hydiny a výrobkov z hydiny.

                     (4)

                     Islandský program na kontrolu salmonely sa vzťahuje na produkciu hydiny ako celok vrátane kúr domácich, moriek, kačiek, husí a iných populácií hydiny. Ustanovenia nariadenia Európskeho parlamentu a Rady (ES) č. 2160/2003 (4) týkajúce sa cieľov EHP zameraný na zníženie prevalencie sérotypov salmonely a národných programov kontroly a jeho vykonávacie opatrenia, najmä nariadenia Komisie (EÚ) č. 200/2012 (5), (EÚ) č. 200/2010 (6), (EÚ) č. 517/2011 (7) a (EÚ) č. 1190/2012 (8), v ktorých sa stanovujú ciele EHP zamerané na zníženie prevalencie určitých sérotypov salmonely v určitých populáciách hydiny, sa však, pokiaľ ide o hydinu, vzťahujú len na kŕdle brojlerov, chovné kŕdle a nosnice druhu Gallus gallus a kŕdle moriek.

                     (5)

                     Stály výbor pre potravinový reťazec a zdravie zvierat počas svojho zasadnutia 18. júna 2008 schválil pracovný dokument útvarov Komisie s názvom „Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus“ (Usmerňujúci dokument o minimálnych požiadavkách na programy na kontrolu salmonely, ktoré sa majú uznať za rovnocenné s programami schválenými pre Švédsko a Fínsko, pokiaľ ide o mäso a vajcia druhu Gallus gallus) (ďalej len „usmerňujúci dokument“) (9).

                     (6)

                     Dozorný úrad v spolupráci s Európskou komisiou preskúmal ustanovenia islandského programu na kontrolu salmonely týkajúce sa mäsa a vajec kury domácej (Gallus gallus) a mäsa z moriek. Islandská vláda program predložila aj Stálemu výboru pre rastliny, zvieratá, potraviny a krmivá – odboru pre biologickú bezpečnosť potravinového reťazca, ktorý o ňom diskutoval na svojom zasadnutí 5. októbra 2018.

                     (7)

                     Ustanovenia islandského programu na kontrolu salmonely týkajúce sa mäsa a vajec kury domácej (Gallus gallus) a mäsa z moriek sa považujú za rovnocenné s ustanoveniami programov, ktoré boli schválené pre Fínsko, Švédsko a Nórsko a sú v súlade s usmerňujúcim dokumentom a príslušnými požiadavkami uplatniteľnými na morky.

                     (8)

                     Osobitné záruky by sa preto mali rozšíriť na zásielky mäsa a vajec kury domácej (Gallus gallus) a mäsa z moriek určené pre Island. Okrem toho by sa na tieto zásielky mali uplatňovať pravidlá stanovené v nariadení (ES) č. 1688/2005 týkajúce sa odberu vzoriek takéhoto mäsa a z kŕdľov pôvodu vajec, mikrobiologických metód testovania daných vzoriek a obchodného dokladu alebo certifikátu.

                     (9)

                     Opatrenia stanovené v tomto rozhodnutí sú v súlade so stanoviskom Výboru EZVO pre veterinárne a fytosanitárne záležitosti,

               PRIJAL TOTO ROZHODNUTIE:

            Článok 1
            Island je oprávnený uplatňovať osobitné záruky týkajúce sa salmonely stanovené v článku 8 ods. 2 nariadenia (ES) č. 853/2004 na zásielky mäsa a vajec kury domácej (Gallus gallus) a mäsa z moriek určené pre Island.

            Článok 2

               1.   Odber vzoriek mäsa uvedeného v článku 1 sa vykonáva v súlade s článkom 3 nariadenia (ES) č. 1688/2005 a mikrobiologické testovanie týchto vzoriek sa vykonáva v súlade s článkom 5 nariadenia (ES) č. 1688/2005.

               2.   Odber vzoriek z kŕdľov pôvodu vajec uvedených v článku 1 sa vykonáva v súlade s článkom 4 nariadenia (ES) č. 1688/2005 a mikrobiologické testovanie týchto vzoriek sa vykonáva v súlade s článkom 5 nariadenia (ES) č. 1688/2005.

               3.   K zásielkam mäsa uvedeným v článku 1 je priložený obchodný doklad, ktorý je v súlade so vzorom stanoveným v prílohe IV k nariadeniu (ES) č. 1688/2005.

               4.   K zásielkam vajec uvedeným v článku 1 je priložený certifikát, ktorý je v súlade so vzorom stanoveným v prílohe V k nariadeniu (ES) č. 1688/2005.

            Článok 3
            Toto rozhodnutie nadobúda účinnosť 16. januára 2019.

            Článok 4
            Toto rozhodnutie je určené Islandu.

            Článok 5
            Iba anglické znenie tohto rozhodnutia je autentické.

            V Bruseli 16. januára 2019

                  Za Dozorný úrad EZVO

               Bente ANGELL-HANSEN

                  predsedníčka

               Frank J. BÜCHEL

                  člen kolégia

               Högni KRISTJÁNSSON

                  zodpovedný člen kolégia

               Carsten ZATSCHLER

                  spolupodpisujúci ako riaditeľ pre právne a výkonné záležitosti

            (1)  Ú. v. EÚ L 139, 30.4.2004, s. 55.

            (2)  Nariadenie Komisie (ES) č. 1688/2005 zo 14. októbra 2005, ktorým sa vykonáva nariadenie Európskeho parlamentu a Rady (ES) č. 853/2004, pokiaľ ide o osobitné záruky týkajúce sa salmonely v súvislosti so zásielkami istých druhov mäsa a vajec do Fínska a Švédska (Ú. v. EÚ L 271, 15.10.2005, s. 17), uvedené v bode 51 časti 6.2 kapitoly I prílohy I k Dohode o EHP.

            (3)  Dok. č. 922555.

            (4)  Nariadenie Európskeho parlamentu a Rady (ES) č. 2160/2003 zo 17. novembra 2003 o kontrole salmonely a ostatných špecifikovaných zoonotických pôvodcov pochádzajúcich z potravín (Ú. v. EÚ L 325, 12.12.2003, s. 1), uvedené v bode 8 písm. b) časti 7.1 kapitoly I prílohy I k Dohode o EHP.

            (5)  Nariadenie Komisie (EÚ) č. 200/2012 z 8. marca 2012 týkajúce sa cieľa Únie, pokiaľ ide o zníženie výskytu Salmonella enteritidis a Salmonella typhimurium v kŕdľoch brojlerov, stanoveného v nariadení Európskeho parlamentu a Rady (ES) č. 2160/2003 (Ú. v. EÚ L 71, 9.3.2012, s. 31), uvedené v bode 57 časti 7.2 kapitoly I prílohy I k Dohode o EHP.

            (6)  Nariadenie Komisie (ES) č. 200/2010 z 10. marca 2010, ktorým sa vykonáva nariadenie Európskeho parlamentu a Rady (ES) č. 2160/2003, pokiaľ ide o cieľ Únie zameraný na zníženie prevalencie sérotypov Salmonella v dospelých chovných kŕdľoch Gallus gallus (Ú. v. EÚ L 61, 11.3.2010, s. 1), uvedené v bode 53 časti 7.2 kapitoly I prílohy I k Dohode o EHP.

            (7)  Nariadenie Komisie (EÚ) č. 517/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 2160/2003, pokiaľ ide o cieľ Únie znížiť prevalenciu určitých sérotypov salmonely u nosníc Gallus gallus, a ktorým sa mení a dopĺňa nariadenie (ES) č. 2160/2003 a nariadenie Komisie (EÚ) č. 200/2010 (Ú. v. EÚ L 138, 26.5.2011, s. 45), uvedené v bode 8 písm. b) časti 7.1 a bodoch 53 a 55 časti 7.2 kapitoly I prílohy I k Dohode o EHP.

            (8)  Nariadenie Komisie (EÚ) č. 1190/2012 z 12. decembra 2012 týkajúce sa cieľa Únie, pokiaľ ide o zníženie výskytu Salmonella enteritidis a Salmonella typhimurium v kŕdľoch moriek, stanoveného v nariadení Európskeho parlamentu a Rady (ES) č. 2160/2003 (Ú. v. EÚ L 340, 13.12.2012, s. 29), uvedené v bode 51 časti 7.2 kapitoly I prílohy I k Dohode o EHP.

            (9)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf.


title: Rozhodnutie Rady (EÚ) 2019/642 z 13. apríla 2019, ktorým sa mení rozhodnutie (EÚ) 2019/274 o podpise, v mene Európskej únie a Európskeho spoločenstva pre atómovú energiu, Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Text s významom pre EHP)

text:
                  25.4.2019

                  SK

                  Úradný vestník Európskej únie

                  LI 110/1

         ROZHODNUTIE RADY (EÚ) 2019/642
         z 13. apríla 2019,
         ktorým sa mení rozhodnutie (EÚ) 2019/274 o podpise, v mene Európskej únie a Európskeho spoločenstva pre atómovú energiu, Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 50,
         so zreteľom na návrh Európskej komisie,
         keďže:

                     (1)

                     Spojené kráľovstvo 29. marca 2017 oznámilo Európskej rade svoj úmysel vystúpiť z Európskej únie a Európskeho spoločenstva pre atómovú energiu (ďalej len „Euratom“) v súlade s článkom 50 Zmluvy o Európskej únii (ďalej len „Zmluva o EÚ“), ktorý sa vzťahuje na Euratom na základe článku 106a Zmluvy o založení Európskeho spoločenstva pre atómovú energiu.

                     (2)

                     Európska únia v súlade s článkom 50 Zmluvy o EÚ dojednala so Spojeným kráľovstvom dohodu, ktorou sa stanovujú podmienky jeho vystúpenia, pričom sa zohľadnil rámec jeho budúceho vzťahu s Úniou (ďalej len „dohoda o vystúpení“).

                     (3)

                     Rada 11. januára 2019 prijala rozhodnutie (EÚ) 2019/274 (1) o podpise dohody o vystúpení (2).

                     (4)

                     Európska rada 21. marca 2019 schválila nástroj týkajúci sa dohody o vystúpení a spoločné vyhlásenie dopĺňajúce politické vyhlásenie, na ktorých sa 11. marca 2019 dohodla predsedníčka vlády Mayová s predsedom Európskej komisie Junckerom.

                     (5)

                     Európska rada po dohode so Spojeným kráľovstvom rozhodnutím (EÚ) 2019/476 (3) rozhodla o predĺžení lehoty stanovenej v článku 50 ods. 3 Zmluvy o EÚ do 22. mája 2019 v prípade, že Dolná snemovňa Spojeného kráľovstva schváli dohodu o vystúpení najneskôr 29. marca 2019, alebo do 12. apríla 2019 v prípade, že sa tak nestane. Dolná snemovňa Spojeného kráľovstva dohodu o vystúpení do 29. marca 2019 neschválila.

                     (6)

                     Spojené kráľovstvo 5. apríla 2019 predložilo Európskej rade ďalšiu žiadosť o predĺženie lehoty stanovenej v článku 50 ods. 3 Zmluvy o EÚ. Európska rada po dohode so Spojeným kráľovstvom rozhodla 11. apríla 2019 rozhodnutím (EÚ) 2019/584 (4) o predĺžení tejto lehoty do 31. októbra 2019. Európska rada pripomenula, žepodľa článku 50 ods. 3 Zmluvy o EÚ môže dohoda o vystúpení nadobudnúť platnosť ku skoršiemu dátumu, pokiaľ by strany ukončili svoje ratifikačné postupy pred 31. októbrom 2019. K vystúpeniu by tak malo dôjsť v prvý deň mesiaca nasledujúceho po ukončení ratifikačných postupov alebo 1. novembra 2019 podľa toho, čo nastane skôr. Ako sa okrem toho uvádza v článku 2 druhom odseku uvedeného rozhodnutia, uvedené rozhodnutie sa prestane uplatňovať 31. mája 2019 v prípade, že sa v Spojenom kráľovstve neuskutočnili voľby do Európskeho parlamentu v súlade s platným právom Únie a Spojené kráľovstvo neratifikovalo dohodu o vystúpení do 22. mája 2019.

                     (7)

                     Dátum nadobudnutia platnosti dohody o vystúpení sa preto musel upraviť, aby odrážal lehotu stanovenú v článku 50 ods. 3 Zmluvy o EÚ, predĺženú Európskou radou po dohode so Spojeným kráľovstvom.

                     (8)

                     Po dohode so Spojeným kráľovstvom sa 11. apríla 2019 dohoda o vystúpení na troch miestach upravila takto:

                                 —

                                 v poslednom odôvodnení sa slová „po 29. marec 2019“ nahradili slovami „od dátumu nadobudnutia platnosti tejto dohody“;

                                 —

                                 v článku 185 sa prvý odsek nahradil takto:

                                    „Táto dohoda nadobúda platnosť k jednému z týchto dátumov, podľa toho, ktorý nastane skôr:

                                                a)

                                                deň nasledujúci po skončení lehoty stanovenej v článku 50 ods. 3 Zmluvy o EÚ, predĺženej Európskou radou po dohode so Spojeným kráľovstvom, za predpokladu, že pred týmto dátumom boli depozitárovi tejto dohody doručené písomné oznámenia Únie a Spojeného kráľovstva o dokončení potrebných vnútorných postupov;

                                                b)

                                                prvý deň mesiaca nasledujúceho po doručení posledného z písomných oznámení uvedených v písmene a) depozitárovi tejto dohody.

                                          V prípade, že pred uplynutím lehoty stanovenej v článku 50 ods. 3 Zmluvy o EÚ, predĺženej Európskou radou po dohode so Spojeným kráľovstvom, neboli depozitárovi tejto dohody doručené písomné oznámenia uvedené v písmene a), táto dohoda nenadobudne platnosť.“;

                                 —

                                 V článku 2 Protokolu o Gibraltári sa dátum 30. marec 2019 nahradil spojením „dátumom nadobudnutia platnosti dohody o vystúpení“.

                     (9)

                     Rozhodnutie (EÚ) 2019/274 by sa preto malo zodpovedajúcim spôsobom zmeniť.

                     (10)

                     Ako sa stanovuje v článku 50 ods. 4 Zmluvy o EÚ, Spojené kráľovstvo sa nezúčastnilo na rokovaniach Rady o tomto rozhodnutí, ani na jeho prijatí,

               PRIJALA TOTO ROZHODNUTIE:

            Článok 1
            Článok 1 rozhodnutia (EÚ) 2019/274 sa nahrádza takto:

                  „Článok 1
                  Týmto sa v mene Únie a Európskeho spoločenstva pre atómovú energiu schvaľuje podpis Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, v znení úprav, s výhradou uzavretia uvedenej dohody.
                  Text dohody v znení úprav je pripojený k tomuto rozhodnutiu (*1).

            Článok 2
            Text dohody pripojený k rozhodnutiu (EÚ) 2019/274 sa nahrádza textom upravenej dohody pripojenej k tomuto rozhodnutiu (5).

            Článok 3
            Toto rozhodnutie nadobúda účinnosť dňom jeho prijatia.

            V Bruseli 13. apríla 2019

                  Za Radu

                  predseda

               G. CIAMBA

            (1)  Rozhodnutie Rady (EÚ) 2019/274 z 11. januára 2019 o podpise, v mene Európskej únie a Európskeho spoločenstva pre atómovú energiu, Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 47 I, 19.2.2019, s. 1).

            (2)  Text dohody o vystúpení pripojený k rozhodnutiu (EÚ) 2019/274 bol uverejnený v Ú. v. EÚ C 66 I, 19.2.2019, s. 1

            (3)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).

            (4)  Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 101, 11.4.2019, s. 1).

            (5)  Ú. v. EÚ C 144 I, 25.4.2019, s. 1.


title: Rozhodnutie Rady zo 14. mája 2019, ktorým sa vymenúvajú členovia a náhradníci Poradného výboru pre slobodu pohybu pracovníkov za Maďarsko

text:
                  17.5.2019

                  SK

                  Úradný vestník Európskej únie

                  C 169/2

         ROZHODNUTIE RADY
         zo 14. mája 2019,
         ktorým sa vymenúvajú členovia a náhradníci Poradného výboru pre slobodu pohybu pracovníkov za Maďarsko
         (2019/C 169/02)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie (1), a najmä na jeho články 23 a 24,
         so zreteľom na zoznamy kandidátov, ktoré Rade predložili vlády členských štátov,
         keďže:

                     (1)

                     Rada svojimi rozhodnutiami z 28. septembra 2018 (2), 15. októbra 2018 (3), 19. novembra 2018 (4) a 18. februára 2019 (5) vymenovala členov a náhradníkov Poradného výboru pre slobodu pohybu pracovníkov na obdobie, ktoré trvá od 25. septembra 2018 do 24. septembra 2020.

                     (2)

                     Vláda Maďarska navrhla kandidátov na viaceré neobsadené miesta,

               PRIJALA TOTO ROZHODNUTIE:

            Článok 1
            Za členov a náhradníkov Poradného výboru pre slobodu pohybu pracovníkov sa na obdobie, ktoré trvá do 24. septembra 2020, vymenúvajú:
            II.   ZÁSTUPCOVIA ODBOROVÝCH ORGANIZÁCIÍ

                        Krajina

                        Členovia

                        Náhradníci

                        Maďarsko

                        pani Judit CZUGLERNÉ IVÁNY
                        pán László KOZÁK

                        pani Annamária KUNERT

            Článok 2
            Rada vymenuje ešte nenavrhnutých členov a náhradníkov neskôr.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 14. mája 2019

                  Za Radu

                  predseda

               P. DAEA

            (1)  Ú. v. EÚ L 141, 27.5.2011, s. 1.

            (2)  Rozhodnutie Rady z 28. septembra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov (Ú. v. EÚ C 366, 10.10.2018, s. 3).

            (3)  Rozhodnutie Rady z 15. októbra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov za Portugalsko (Ú. v. EÚ C 376, 18.10.2018, s. 9).

            (4)  Rozhodnutie Rady z 19. novembra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov za Taliansko (Ú. v. EÚ C 421, 21.11.2018, s. 7).

            (5)  Rozhodnutie Rady z 18. februára 2019, ktorým sa vymenúvajú členovia a náhradníci Poradného výboru pre slobodu pohybu pracovníkov za Grécko (Ú. v. EÚ C 67, 20.2.2019, s. 2).